SET ปิดบวก 12 จุด รับแรงซื้อ DELTA-หุ้นบลูชิพ จับตากลุ่มแบงก์ประกาศงบ
SET ปิดบวก 12 จุด รับแรงซื้อ DELTA-หุ้นบลูชิพ จับตากลุ่มแบงก์ประกาศงบ โดยดัชนีปิดตลาดวันนี้ ที่ระดับ 1,522.59 จุด เพิ่มขึ้น 12.46 จุด หรือ 0.82% มูลค่าการซื้อขาย 8.76 หมื่นล้านบาท
19 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,522.59 จุด เพิ่มขึ้น 12.46 จุด หรือ 0.82% มูลค่าการซื้อขาย 8.76 หมื่นล้านบาท
10 หุ้นดันดัชนีวันนี้

ด้านนักวิเคราะห์เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ต่างปรับตัวขึ้น ขานรับตัวเลขเศรษฐกิจของจีนออกมาดี แต่ก็ยังรอดูถ้อยแถลงของนายโจ ไบเดน เกี่ยวกับนโยบายต่าง ๆ ในวันที่เข้ารับตำแหน่งประธานาธิบดีสหรัฐ
ส่วนตลาดบ้านเราวันนี้ได้รับแรงหนุนจากหุ้นบมจ.เดลต้า อิเลคโทรนิคส์ (ประเทศไทย) หรือ DELTA แม้หุ้น บมจ.ปตท. หรือ PTT จะปรับตัวลงและดึงดัชนีฯไปบ้าง เนื่องจากช่วงนี้นักลงทุนต่างปรับพอร์ตเพื่อเตรียมเงินไปซื้อหุ้นบมจ.ปตท.น้ำมันและการค้าปลีก (OR) ทำให้หุ้นขนาดใหญ่อาจโดนลดน้ำหนักลงบ้าง เพราะเมื่อหุ้น OR เข้าตลาดแล้วก็จะได้ไปอยู่ใน SET50 และ SET100 เลย อย่างไรก็ดี เชื่อว่าแรงขายเพื่อเตรียมเงินไปซื้อหุ้น OR น่าจะเหลืออยู่ไม่มากแล้ว
นอกจากนี้ ยังต้องติดตามการทยอยประกาศผลประกอบการของกลุ่มแบงก์ต่อไป และในสัปดาห์หน้าให้ติดตามการประชุมธนาคารกลางสหรัฐฯ (เฟด) ในวันที่ 26-27 ม.ค.นี้
สำหรับแนวโน้มการลงทุนในวันพรุ่งนี้ (20 ม.ค.) คาดว่า ตลาดยังมีโอกาสที่จะปรับตัวขึ้นได้ โดยมีแนวรับ 1,510-1,515 จุด ส่วนแนวต้าน 1,530-1,535 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT      มูลค่าการซื้อขาย   6,422.53 ล้านบาท  ปิดที่    41.00 บาท  ลดลง    1.50 บาท
CBG      มูลค่าการซื้อขาย   2,955.69 ล้านบาท  ปิดที่   132.00 บาท  เพิ่มขึ้น   0.50 บาท
KBANK    มูลค่าการซื้อขาย   2,788.64 ล้านบาท  ปิดที่   115.00 บาท  ลดลง    0.50 บาท
GPSC     มูลค่าการซื้อขาย   2,633.51 ล้านบาท  ปิดที่    83.25 บาท  ลดลง    0.25 บาท
BANPU    มูลค่าการซื้อขาย   2,484.53 ล้านบาท  ปิดที่    10.80 บาท  เพิ่มขึ้น   0.90 บาท
 
ตลาดหุ้นเอเชีย
